སྤྱི་ལོ་༢༠༡༡ལོར་ཉམས་ཞིབ་སྙན་ཐོ་ཞིག་གི་ནང་ཡོ་རོབ་གླིང་ཆེན་ནང་ལོ་དེའི་སེམས་ནད་བཅོས་ཐབས་ཆེད་ཨ་སྒོར་ཁྲག་ཁྲིག་ཆེན་པོ་གཅིག་ཙམ་བཏང་ཡོད།འོན་ཀྱང་སྨན་གྱི་བཟོ་གྲྭ་སྒེར་བདག་ཅན་མང་པོ་ཞིག་གིས་སེམས་ནད་བཅོས་ཐབས་གོང་འཕེལ་ཆེད་ཉམས་ཞིབ་ཀྱི་མ་དངུལ་མཚམས་འཇོག་བྱེད་བཞིན་ཡོད་པ་དང་།དེ་ཡང་ཉམས་ཞིབ་ཀྱི་གོམ་པ་ཚད་ཅན་ལས་སྤོ་མ་ཐུབ་པས་ཁེ་འབབ་ཉུང་ངུ་ལས་ཡོང་ཁུངས་མེད་པས་ཡིན་འདུགདེ་བཞིན་གཞུང་ཕྱོགས་ནས་ཀྱང་དོ་སྣང་དེ་ཙམ་མེད་པ་དང་སེམས་ནད་ཉམས་ཞིབ་ཆེད་མ་དངུལ་ཉུང་ངུ་ལས་གཏོང་གི་མེད།དཔེར་ན།དབྱིན་ཡུལ་ནང་སྐྲན་ནད་ཉམས་ཞིབ་ཆེད་ལོ་རེར་ཨ་སྒོར་ས་ཡ་དྲུག་བརྒྱ་ཙམ་གཏོང་གི་ཡོད་ནའང་སེམས་ནད་ཉམས་ཞིབ་ཆེད་ཨ་སྒོར་ས་ཡ་ལྔ་བཅུ་ལས་གཏོང་གི་མེད་པས་དཀའ་ངལ་ཆེན་པོ་ཞིག་ཆགས་ཡོད།